wannaphong/clean_thaiwikipedia huggingface dataset:
# วงศ์แมงกะพรุนไฟเรือรบโปรตุเกส
วงศ์แมงกะพรุนไฟเรือรบโปรตุเกส หรือ วงศ์แมงกะพรุนไฟหมวกโปรตุเกส เป็นวงศ์ของสัตว์น้ำไม่มีกระดูกสันหลัง ในชั้นไฮโดรซัว ในวงศ์ Physaliidae และสกุล Physalia

มีสันฐานคล้ายกับหมวกทหารเรือหรือเรือรบของโปรตุเกสในยุคล่าอาณานิคมที่เรียกว่า "Man-of-war" มีสีฟ้าหรือสีม่วง มีหนวดยาว โดยจะลอยอยู่บนผิวหน้าของน้ำทะเล ส่วนที่ลอยโผล่พ้นน้ำของจะไม่กลมเหมือนแมงกะพรุนจำพวกอื่น ๆ แต่จะมีลักษณะเรียวรีและยาว ที่ขอบด้านบนสุดมีลักษณะเป็นสันย่น โดยส่วนหนวดที่เป็นเข็มพิษยาวที่สุดยาวได้ถึง 30 เมตร พบรายงานแล้วทั่วโลก 4 ชนิด แต่ทว่าบางข้อมูลได้จัดให้เป็นชื่อพ้องของกันและกัน แต่ทว่าในปัจจุบันได้จำแนกออกเป็น 2 ชนิด คือ

แมงกะพรุนไฟเรือรบโปรตุเกส (Physalia physalis)–มีขนาดใหญ่ที่สุด หนวดยาวได้ถึง 30 เมตร พบกระจายพันธุ์ในแถบมหาสมุทรแอตแลนติก 
แมงกะพรุนไฟเรือรบโปรตุเกสอินโด-แปซิฟิก (Physalia utriculus)–มีขนาดเล็กกว่าชนิดแรก พบกระจายพันธุ์ในมหาสมุทรแปซิฟิกและอินเดีย  ในรัฐฮาวาย สหรัฐอเมริกา, ออสเตรเลีย และไทย
# วัดนักบุญยอแซฟ อยุธยา
วัดนักบุญยอแซฟ อยุธยา  เป็นโบสถ์คริสต์นิกายโรมันคาทอลิกแห่งแรกในประเทศไทย ตั้งอยู่ริมแม่น้ำเจ้าพระยา ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา สร้างมาตั้งแต่สมัยกรุงศรีอยุธยา โดยอาคารหลังแรก ตามบันทึกของคณะบาทหลวงและพระคุณเจ้าฟร็องซัว ปาลูว์ บันทึกไว้ว่า ได้สร้างในปี พ.ศ. 2205 หลังจากท่านมาเมืองไทยได้สามปี และมีภาพประกอบแสดงไว้ด้วยRelation abrégée des missions..., by Mgr Pallu, published in 1668 in Paris  โดยมีภาพประกอบแสดงไว้ในหนังสือของท่าน ที่เขียนในปี พ.ศ. 2210-2211 ก็ปรากฏรูปโบสถ์แล้ว 

ข้อมูลอีกแหล่งหนึ่ง ในพงศาวดาร ฉบับที่ 32 ที่จัดทำขึ้นภายหลังสมัยหมอบรัดเลย์ มีข้อมูลว่า สร้างขึ้นครั้งแรกหลังขอพระราชทานที่ดิน ซึ่งเป็นที่นาชั้นดี ริมคลองด้านท้ายเกาะ ในราวปี พ.ศ. 2209 ครั้งแรกทำเป็นเรือนไม้ขึ้นก่อนสองหลัง ก่ออิฐด้านล่าง ยกพื้นสูงเพราะน้ำท่วมเสมอ และอาคารหนึ่งมีสองชั้น หลังคากระเบื้อง อีกอาคารหลังคาดินเผา ที่เหตุใช้หลังคากระเบื้องเพื่อกันไฟ เพราะมีเอกสารการสอน และตำราต่างๆ อาคารทั้งสอง ทำหน้าที่โบสถ์ ในชั้นบน และมีการเรียนการสอน และเป็นที่อยู่อาศัยบาทหลวงส่วนหนึ่ง 

อย่างไรก็ตาม ในการบันทึกของบาทหลวงฟร็องซัว-ตีมอเลอง เดอ ชัวซี ที่เข้ามาพร้อมกับคณะทูต กล่าวชมโดยสรุปว่า วัดนี้มีนักเรียนจากนานาประเทศเข้าศึกษา การจัดการดีมาก นักเรียนชาวญวนและเขมรอ่านภาษาละตินได้ดี มีไทยและมอญด้วยเช่นกัน  กิจการเจริญดี น่าจะได้ก่อสร้างแบบก่ออิฐถือปูนในอนาคต และในเวลานั้น บันทึกไว้ในวันอาทิตย์ที่ 21 เดือนตุลาคม พ.ศ. 2228 ก็ยังไม่ได้ก่อสร้างเป็นอิฐ

แต่ในข้อมูลแหล่งอื่นในประเทศไทยแสดงว่าก่อสร้างครั้งแรกหลังจากนั้นมาก เกือบ 20 ปี (โดยข้อมูลแสดงว่าเป็นอาคารไม้ สร้างเมื่อวันที่ 25 มีนาคม พ.ศ. 2228) และได้ปรับปรุง บูรณะเรื่อยมาจนกระทั่งเป็นหลังปัจจุบัน คือ หลังที่ 4 ในปี พ.ศ. 2426 โดยมีคุณพ่อแปร์โร อธิการโบสถ์ในขณะนั้น และโจอาคิม แกรซี สถาปนิกชาวอิตาลีร่วมกันออกแบบ ตัวโบสถ์เป็นสถาปัตยกรรมฟื้นฟูโรมาเนสก์ มีหอระฆัง 1 หอ ซึ่งคล้ายคลึงกับรูปแบบโบสถ์คาทอลิกไทยทั่ว ๆ ไป เช่น วัดซางตาครู้ส วัดคอนเซ็ปชัญ ฯลฯ

วัดนักบุญยอแซฟ ถือเป็นศูนย์กลางของคริสตชนชาวสยามในสมัยกรุงศรีอยุธยา มีประวัติมาตั้งแต่ในรัชสมัยสมเด็จพระนารายณ์มหาราช เมื่อปีแยร์ ล็องแบร์ เดอ ลา ม็อต กับฟร็องซัว ปาลูว์ ได้เข้ามาทูลขอสร้างโบสถ์คริสต์และโรงเรียน สมเด็จพระนารายณ์จึงทรงพระราชทานที่ดินแปลงหนึ่งให้ ซึ่งภายหลังเป็นที่รู้จักกันในสมัยนั้นว่า “ค่ายนักบุญยอแซฟ”วัดนักบุญยอแซฟ อยุธยา , ท่องเที่ยวสะดุดตา .สืบค้นเมื่อ 23/07/2559 จนถึงการเสียกรุงศรีอยุธยาครั้งที่สอง โบสถ์ได้ถูกเผาทำลายและถูกปล้นสะดมทรัพย์สินไปหมด บาทหลวงฌ็อง-บาติสต์ ปาลกัว จึงได้กลับมาบูรณะโบสถ์อีกครั้ง ในปี พ.ศ. 2374 และโบสถ์หลังปัจจุบันคือในสมัยคุณพ่อแปร์โร ที่ได้ทำพิธีเสกในวันที่ 21 พฤศจิกายน พ.ศ. 2426 โบสถ์ได้ทำการบูรณะครั้งใหญ่ในปี พ.ศ. 2547วัดนักบุญยอแซฟ อยุธยา จ.พระนครศรีอยุธยา , holidaythai.com .สืบค้นเมื่อ 23/07/2559 ปัจจุบันตัวโบสถ์หลังปัจจุบันนี้มีอายุแล้วกว่า  ปี 

วัดนักบุญยอแซฟ ได้รับรางวัลอนุรักษ์ศิลปสถาปัตยกรรมดีเด่น ในปี พ.ศ. 2548 จากสมาคมสถาปนิกสยามในพระบรมราชูปถัมภ์
# เอกพันธ์ จันดากรณ์
เอกพันธ์ จันดากรณ์ (เกิดเมื่อวันที่ 17 มกราคม พ.ศ. 2529) เป็นนักฟุตบอลชาวไทย เล่นในตำแหน่งกองหลัง ปัจจุบันได้ลงเล่นให้กับศรีสะเกษ

สโมสร

แหล่งข้อมูลอื่น
 ประวัติ ที่ โกล
# ราชสำนักเกียวโต
ราชสำนักเคียวโตะ  ราชสำนักที่ปกครอง ประเทศญี่ปุ่น มาตั้งแต่ ค.ศ. 794 หรือใน ยุคเฮอัง จนกระทั่งถึง ยุคเมจิ ที่ จักรพรรดิเมจิ ได้ย้ายเมืองหลวงและราชสำนักไปยัง เอะโดะ หรือ โตเกียว ในปัจจุบันเมื่อปี ค.ศ. 1868 

ในช่วงปลาย ยุคเฮอัง ราวปี ค.ศ. 1192 มินะโมะโตะ โนะ โยะริโตะโมะ จากตระกูล มินะโมะโตะ สามารถสถาปนาตนเองขึ้นเป็นโชกุนคนแรกของญี่ปุ่นพร้อมกับย้ายศูนย์กลางอำนาจจาก เฮอัง หรือ เคียวโตะ ในปัจจุบันไปยัง คะมะกุระ ทำให้ยุคสมัยนั้นเรียกกันว่า ยุคคะมะกุระ 

ทำให้อำนาจทั้งหมดได้ย้ายไปอยู่ในมือของโชกุนส่วนองค์จักรพรรดิจึงมีพระราชสถานะเป็นเพียงแค่สัญลักษณ์ของประเทศเท่านั้น

จนกระทั่ง โทะกุงะวะ โยะชิโนะบุ โชกุนคนสุดท้ายของญี่ปุ่นได้ตัดสินใจถวายคืนพระราชอำนาจแก่จักรพรรดิเมจิเมื่อปี ค.ศ. 1868 ทำให้องค์จักรพรรดิกลับมามีพระราชอำนาจอีกครั้งหลังจากนั้นไม่กี่เดือนจักรพรรดิเมจิก็โปรดเกล้า ฯ ให้ย้ายเมืองหลวงไปยัง เอะโดะ หรือโตเกียวในปัจจุบันทำให้การปกครองที่เฮอังหรือเคียวโตะที่มีมานานถึง 1074 ปีต้องสิ้นสุดลง
# ยุทธพงษ์ ศรีละคร
ยุทธพงษ์ ศรีละคร (เกิดเมื่อวันที่ 12 กรกฎาคม พ.ศ. 2528) เป็นนักฟุตบอลชาวไทย เล่นในตำแหน่งกองหลัง ปัจจุบันเล่นให้กับเมืองตรัง ยูไนเต็ด ในไทยลีก 3

 เกียรติประวัติ 
หนองบัว พิชญ
 ไทยลีก 2: 2563–64
สงขลา
 ไทยลีก 3 โซนภาคใต้: 2565–66

แหล่งข้อมูลอื่น
# บอฌิดาร์ บันดอวิช
บอฌิดาร์ บันดอวิช (เกิดเมื่อวันที่ 30 สิงหาคม พ.ศ. 2512) เป็นอดีตนักฟุตบอลและหัวหน้าผู้ฝึกสอนชาวมอนเตเนโกร 

 ผู้ฝึกสอน 
 บุรีรัมย์ ยูไนเต็ด 
ในเดือนมิถุนายน พ.ศ. 2560 บันดอวิช ซึ่งก่อนหน้านี้เคยเป็นหัวหน้าฝ่ายเทคนิคของสโมสร ได้รับตำแหน่งหัวหน้าผู้ฝึกสอนของ แทนที่รางกอ ปอปอวิช ที่เพิ่งลาออกไป โดยครั้งนี้นับเป็นครั้งที่สองที่บันดอวิชได้คุมบุรีรัมย์ หลังจากที่เคยคุมครั้งแรกมาแล้วในฤดูกาล 2557 ต่อมาในวันที่ 8 พฤศจิกายน พ.ศ. 2560 บุรีรัมย์ ยูไนเต็ด เปิดบ้านเอาชนะ บีอีซี เทโรศาสน ไปได้ 4–0 ทำให้บุรีรัมย์คว้าแชมป์ลีกสมัยที่ 5 ได้สำเร็จ

 เกียรติประวัติ 
 ผู้จัดการทีม 
บุรีรัมย์ ยูไนเต็ด
 ไทยลีก (2): 2560, 2561
 ไทยแลนด์แชมเปียนส์คัพ (1): 2562
# การ์ลุส ซังตุส จี เฌซุส
การ์ลุส ซังตุส จี เฌซุส (เกิดเมื่อวันที่ 25 กุมภาพันธ์ พ.ศ. 2528) เป็นนักฟุตบอลชาวบราซิล โดยเขาได้รับสัญชาติโครเอเชียเป็นสัญชาติที่สองเมื่อเดือนตุลาคม พ.ศ. 2550 ปัจจุบันเล่นให้กับสมุทรสาคร ซิตี้ ในไทยลีก 3 เขาเคยลงเล่นให้กับราชบุรีและแพร่ ยูไนเต็ด ในตำแหน่งกองหลัง
# ทังสเตนคาร์ไบด์
ทังสเตนคาร์ไบด์  มีสูตรเคมีคือ WC ในรูปพื้นฐานจะมีลักษณะเป็นผงสีเทาละเอียด มี 2 โครงสร้างคือแบบหกเหลี่ยม (α-WC) และแบบลูกบาศก์ (β-WC)

ทังสเตนคาร์ไบด์เตรียมได้จากการทำปฏิกิริยาระหว่างทังสเตนกับคาร์บอนที่อุณหภูมิ 1400–2000 °C หรือให้ความร้อนกับทังสเตนไตรออกไซด์และแกรไฟต์โดยตรงที่ 900 °C หรือในแก๊สไฮโดรเจนที่ 670 °C ตามด้วยการคาร์บิวไรเซชันในแก๊สอาร์กอนที่ 1000 °C หรือใช้วิธีการเคลือบด้วยไอเคมี เช่น:

 ทำปฏิกิริยาระหว่างทังสเตนเฮกซะคลอไรด์กับไฮโดรเจนและมีเทนที่อุณหภูมิ 
WCl6 + H2 + CH4 → WC + 6 HCl

 ทำปฏิกิริยาระหว่างทังสเตนเฮกซะฟลูออไรด์กับไฮโดรเจนและเมทานอลที่อุณหภูมิ 
WF6 + 2 H2 + CH3OH → WC + 6 HF + H2O

ทังสเตนคาร์ไบด์มีจุดหลอมเหลวที่ 2,870 °C (5,200 °F) และจุดเดือดที่ 6,000 °C (10,830 °F) มีความแข็งระดับ 9 ตามมาตราโมสและประมาณ 2600 ตามมาตราวิกเคอส์ ทังสเตนคาร์ไบด์มีความแข็งเกร็งมากกว่าเหล็กกล้าประมาณ 2 เท่า มีค่ามอดุลัสของยังประมาณ 530–700 GPa (77,000–102,000 ksi)Kurlov, p. 3 โมดูลัสของแรงบีบอัด  630–655 GPa และโมดูลัสของแรงเฉือน 274 GPaKurlov, pp. 30, 135

ด้วยคุณสมบัติความแข็งและทนความร้อนสูง ทังสเตนคาร์ไบด์จึงใช้ทำเป็นเครื่องมือตัดหรือหัวเจาะ ใช้ทำกระสุนเจาะเกราะ เครื่องมือผ่าตัด อุปกรณ์กีฬา เครื่องประดับและอื่น ๆ

thumb|แหวนทังสเตนคาร์ไบด์

 ความเป็นพิษ 
การสูดดมฝุ่นผงทังสเตนคาร์ไบด์อาจก่อให้เกิดพังผืดในปอด และซีเมนต์ทังสเตนคาร์ไบด์-โคบอลต์อาจเป็นสารก่อมะเร็งในมนุษย์ตาม National Toxicology Program
# เมืองไทยประกันชีวิต
เมืองไทยประกันชีวิต เป็นบริษัทให้บริการด้านการประกันชีวิต ก่อตั้งเมื่อวันที่ 6 เมษายน พ.ศ. 2494 โดยเป็นบริษัทแห่งแรกในประเทศไทยที่ได้รับพระมหากรุณาธิคุณให้แต่งตั้งเป็นบริษัทประกันชีวิตในพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 13 ตุลาคม พ.ศ. 2502  แจ้งความสำนักพระราชวัง ที่ ๑๑/๒๕๐๒ เรื่อง พระราชทานตราตั้งแก่บริษัทเมืองไทยประกันชีวิตจำกัด 

บริษัท เมืองไทยประกันชีวิต จำกัด (มหาชน) เริ่มกิจการอย่างเป็นทางการในวันที่ 6 เมษายน พ.ศ. 2494 ณ สำนักงาน แห่งแรกที่ถนนเสือป่า ซึ่งในขณะนั้นประเทศไทยต้องประสบปัญหาจากผลกระทบของสงครามมหาเอเซียบูรพา เศรษฐกิจของประเทศอยู่ในระยะการฟื้นตัว นายจุลินทร์ ล่ำซำ ผู้ดำรงตำแหน่งกรรมการผู้จัดการในขณะนั้น และกลุ่มเพื่อนนักธุรกิจ ตลอดจนผู้ใหญ่ในวงราชการ ได้ร่วมกันก่อตั้งบริษัท เมืองไทยประกันชีวิต จำกัด (มหาชน) ขึ้น

บริษัทฯ ได้สร้างอาคารเมืองไทยประกันชีวิต สำนักงานใหญ่แห่งใหม่ ณ ถนนเจริญกรุง เมื่อปี 2494 แต่เดิมบริษัทเมืองไทยประกันภัยเคยเป็นฝ่ายหนึ่งในบริษัทเมืองไทยประกันชีวิต แต่เมื่อมีกฎหมายห้าม มิให้บริษัทประกันชีวิตทำธุรกิจประกันวินาศภัยแยกออกมาเป็นบริษัทเมืองไทยประกันภัย เมื่อ พ.ศ. 2541

 รางวัล 
 ปี รางวัล สาขา ผล 2566 Thailand Zocial Awards 2023 Best Brand Performance on Social Media กลุ่มธุรกิจประกันภัย (ประกันวินาศภัยและประกันชีวิต)
# โบรุสซีอาดอร์ทมุนท์ในฤดูกาล 2016–17
การแข่งขัน โบรุสซีอาดอร์ทมุนท์ ฤดูกาล 2016–17 เป็นฤดูกาลที่ 106 (และปีโดยรวมเป็นฤดูกาลที่ 107) ในประวัติสโมสรฟุตบอลและเป็นฤดูกาลที่ 41 ติดต่อกันในลีกและเป็นฤดูกาลที่ 50 โดยรวมในระดับบุนเดิสลีกา ซึ่งเป็นลีกสูงสุดของฟุตบอลเยอรมัน โบรุสเซียมีส่วนร่วมในฤดูกาลนี้ของฟุตบอลถ้วยภายในประเทศ เดเอ็ฟเบ-โพคาล และ ยูฟ่าแชมเปียนส์ลีก ครั้งนี้จะเป็นฤดูกาลที่ 44 สำหรับสโมสรในสนาม เว็สท์ฟาเลินชตาดีอ็อน ตั้งอยู่ที่ ดอร์ทมุนท์ ประเทศเยอรมนี สนามมีความจุ 81,359 คนสำหรับการแข่งขันในรายการบุนเดิสลีกา และมีความจุ 65,851 คน สำหรับการแข่งขันฟุตบอลถ้วย ฤดูกาลจะเริ่มต้นระหว่างวันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017

รายชื่อผู้เล่นชุดปัจจุบัน

ผู้เล่นที่ถูกปล่อยยืมตัว

การซื้อขายนักเตะ

เข้า

รวมเงินที่ต้องใช้จ่ายทั้งสิ้น:  111.25 ล้านยูโร

ออก

รวมเงินที่ได้รับเข้ามาจากการขายนักเตะทั้งสิ้น:  111 ล้านยูโร

รายรับ-รายจ่ายทั้งสิ้น:  0.25 ล้านยูโร

นัดกระชับมิตร

อินเตอร์เนชันแนล แชมเปียนส์ คัพ

การแข่งขัน

เดเอฟเอล-ซูเปอร์คัพ

บุนเดิสลีกา

ตารางคะแนน

ผลงานโดยรวม

ผลงานในแต่ละนัด

นัด

เดเอ็ฟเบ-โพคาล

ยูฟ่าแชมเปียนส์ลีก

รอบแบ่งกลุ่ม

รอบแพ้คัดออก

รอบ 16 ทีมสุดท้าย

รอบ 8 ทีมสุดท้าย

สถิติ
การลงสนามและการทำประตู

|-
! colspan=14 style=background:#dcdcdc; text-align:center| ผู้รักษาประตู

|-
! colspan=14 style=background:#dcdcdc; text-align:center| กองหลัง

|-
! colspan=14 style=background:#dcdcdc; text-align:center| กองกลาง

|-
! colspan=14 style=background:#dcdcdc; text-align:center| กองหน้า

|-
! colspan=14 style=background:#dcdcdc; text-align:center| ผู้เล่นที่ย้ายออกระหว่างฤดูกาล

ผู้ทำประตู
ชื่อบุนเดิสลีกาเดเอ็ฟเบ-โพคาลยูฟ่า แชมเปียนส์ ลีกเดเอฟเอล-ซูเปอร์คัพทั้งหมด117FWปีแยร์-แอเมอริก โอบาเมอย็องก์3127040211FWมาร์โค รอยส์72501337FWอุสมาน แดมเบเล622010413DFราฟาแอล กือไรรู60107523MFชินจิ คะงะวะ12306621FWอันเดร เชือร์เลอ2210522MFคริสเตียน พูลิซิช3110526DFวูกัช ปิชต์แชก50005927MFกอนซาโล กาสโตร301041020FWเอเดรียน ราโมส2010325DFโซคราติส ปาปาสธาโทปูลอส201031210MFมารีโอ เกิทเซอ10102135DFมาร์ก บาร์ตรา001018MFนูรี ชาฮิน001019MFแอมแร มอร์1000118MFเซบัสเตียน โรเดอ1000129DFมาร์เซิล ชเมลเซอร์0100130MFเฟลิกซ์ พัสส์ลัค0010133MFยูเลียน ไวเกิล00101เข้าประตูตัวเอง11002ทั้งหมด7213280113
อัปเดตล่าสุด: 27 พฤษภาคม ค.ศ. 2017

คลีนชีตส์
ชื่อบุนเดิสลีกาเดเอ็ฟเบ-โพคาลยูฟ่า แชมเปียนส์ ลีกเดเอฟเอล-ซูเปอร์คัพทั้งหมด138GKโรมัน เบือร์คี91301321GKโรมัน ไวเดนเฟลเลอร์01001ทั้งหมด923014

อัปเดตล่าสุด: 29 เมษายน ค.ศ. 2017
# สงครามสหสัมพันธมิตร
สงครามประสานมิตร  หมายถึงสงครามระหว่างพันธมิตรมหาอำนาจยุโรป เพื่อต่อต้านโมเดลการปฏิวัติในฝรั่งเศสและการแผ่อำนาจของนโปเลียน ซึ่งอาจหมายถึง 
 สงครามประสานมิตรครั้งที่หนึ่ง (ค.ศ. 1793–1797)
 สงครามประสานมิตรครั้งที่สอง (ค.ศ. 1798–1802)
 สงครามประสานมิตรครั้งที่สาม (ค.ศ. 1803–1806)
 สงครามประสานมิตรครั้งที่สี่ (ค.ศ. 1806–1807)
 สงครามประสานมิตรครั้งที่ห้า (ค.ศ. 1809)
 สงครามประสานมิตรครั้งที่หก (ค.ศ. 1813–1814)
สงครามประสานมิตรครั้งที่เจ็ด (ค.ศ. 1815)
# ธีธัช รัตนศรีทัย
ธีธัช รัตนศรีทัย หรือ ข้าวปั้น เป็นนักร้อง นักแสดงชาวไทย เข้าสู่วงการด้วยการประกวด The Trainer ปั้นฝันสนั่นเวที ปี 1 และมีผลงานละครซีรีส์ ฮอร์โมนส์ วัยว้าวุ่น ซีซั่น 2-3 เป็นต้น

 ประวัติ 
ธีธัช รัตนศรีทัย หรือชื่อเล่น ข้าวปั้น เกิดเมื่อวันเสาร์ที่ 29 พฤษภาคม พ.ศ. 2542 เป็นนักร้อง และนักแสดงชาวไทย เข้าสู่วงการจากการประกวด The Trainer ปั้นฝันสนั่นเวที ปี 1 ในปี พ.ศ. 2552 เป็นจุดเริ่มต้นในวงการ ด้านการศึกษา จบการศึกษาระดับชั้นอนุบาล-ประถมศึกษาที่ โรงเรียนอนุบาลแสงโสม มัธยมศึกษาที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ปัจุบันศึกษาอยู่ ชั้นปีที่ 4 วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิดอล

จุดเริ่มต้นการเป็นนักแสดงเริ่มจาก Hormones The Next Gen ต้องการเฟ้นการนักแสดงหน้าใหม่ ไปตามโรงเรียนต่าง ๆ จนได้พบกับข้าวปั้นอีกครั้ง และครั้งนี้ทำให้เขาได้กลับมาในวงการแสดงอีกครั้ง ข้าวปั้นได้ร่วมแสดงละครซีรีส์ ฮอร์โมนส์ วัยว้าวุ่น ซีซั่น 2 ในปีพ.ศ. 2557 นอกจากนี้ยังมีละครซีรีส์ของจีทีเอช มาให้ติดตามอีกหลาย ๆ เรื่อง เช่น เพื่อนเฮี้ยน..โรงเรียนหลอน ตอน...ตายตาม โดยรับบทเป็น บอล (พ.ศ. 2557) และละครซีรีส์เรื่อง ฮอร์โมนส์ วัยว้าวุ่น ซีซั่น 3 รับบทเป็น นัท (รุ่นพี่ ม.6) (พ.ศ. 2558)

 ผลงาน 
 ละครโทรทัศน์/ซีรีส์ 
 ปี พ.ศ.  เรื่อง  รับบทเป็น   ออกอากาศ  หมายเหตุ 2551  สุดแดนหัวใจ   ช่อง3  ละครเรื่องแรกตอนเด็ก 2557  ฮอร์โมนส์ วัยว้าวุ่น ซีซั่น 2  นัท  จีเอ็มเอ็ม แชนแนล และ จีทีเอชออนแอร์ รับเชิญ เพื่อนเฮี้ยน..โรงเรียนหลอน ตอน ตายตาม  บอล  จีเอ็มเอ็ม แชนแนล และ จีทีเอชออนแอร์  2558  ฮอร์โมนส์ วัยว้าวุ่น ซีซั่น 3 นัท   ช่องวัน และ จีทีเอชออนแอร์ พระเอกนำเดี่ยวเรื่องแรก 2560 Princess Hours Thailand รักวุ่น ๆ เจ้าหญิงจอมจุ้น  คะนอง   ช่อง True4U   โปรเจกต์ เอส เดอะซีรีส์ ตอน Spike! (วอลเลย์บอล)พีท จีเอ็มเอ็ม 25   

 ซิทคอม 
 ปี พ.ศ.  เรื่อง  รับบทเป็น  2559 - 2560  บางรักซอย 9/1  ท็อป 2561  รักล้นๆ คนเต็มบ้าน ตอน เหนื้อยเหนื่อย.. ไม่กินเผ็ด  บิ๊ก

 ภาพยนตร์ 
 ปี พ.ศ. เรื่อง บทบาท (ชื่อตัวละคร) 2560  School Tales เรื่องผีมีอยู่ว่า  เน็ต

 ผลงานเพลง 
 ร้องเพลงประกอบรายการ The Trainer ปั้นฝันสนั่นเวที
 อัลบั้ม "Little Big Dream" สังกัดจีเอ็มเอ็ม แกรมมี่ (ร่วมกับผู้เข้าประกวด The Trainer)

 คอนเสิร์ต 
 STAR THEQUE GTH 11 ปีแสงคอนเสิร์ต (2558)
 อ้างอิง 
 ธีธัช รัตนศรีทัย - หนังดี
 instagram ข้าวปั้น ธีธัช รัตนศรีทัย 
 ประวัติข้าวปั้น ธีธัช หรือ นัท รุ่นพี่ม.6 ฮอร์โมน ซีซั่น 3
# ภูมิศาสตร์สิ่งแวดล้อม
ภูมิศาสตร์สิ่งแวดล้อม  ภูมิศาสตร์มนุษย์และสิ่งแวดล้อม  หรือ ภูมิศาสตร์บูรณาการ Nicolaas A. Rupke (2008): Alexander Von Humboldt: A Metabiography. Chicago: University of Chicago Press. ISBN  9780226731490
เป็นสาขาของภูมิศาสตร์ว่าด้วยการอธิบายถึงข้อเท็จจริงและการตีความลักษณะของพื้นที่จากปฏิสัมพันธ์ระหว่างปัจเจกบุคคลหรือสังคมมนุษย์กับสิ่งแวดล้อมทางธรรมชาติNoel Castree et al. (2009): A Companion to Environmental Geography. London: Wiley-Blackwell. ISBN  9781444305739

 ต้นกำเนิด 
ภูมิศาสตร์สิ่งแวดล้อมมีวัตถุประสงค์เพื่อเข้าใจพลวัตทางภูมิศาสตร์กายภาพ ตลอดจนวิธีการที่สังคมมนุษย์กำหนดกรอบความคิดให้กับสิ่งแวดล้อม (ภูมิศาสตร์มนุษย์) ด้วยเหตุนี้ภูมิศาสตร์สิ่งแวดล้อมอาจถูกมองว่าเป็นตัวแทนของ มานุษยภูมิศาสตร์กายภาพ  ซึ่งถูกคิดขึ้นโดยอัลเบรชท์ เพงค์ นักภูมิศาสตร์ประจำมหาวิทยาลัยเวียนนาใน พ.ศ. 2467Karlheinz Paffen (1959): Stellung und Bedeutung der Physischen Anthropogeographie. In: Erdkunde 13 (4), pp. 354–372. DOI: 10.3112/erdkunde.1959.04.08 รวมถึงวัฒนธรรมทางภูมิศาสตร์หรือนิเวศวิทยามนุษย์ที่กำหนดโดยฮาร์ลาน เอช. แบร์โรวส์ ใน พ.ศ. 2466 ภูมิศาสตร์สิ่งแวดล้อมในสหรัฐอเมริกาได้รับอิทธิพลส่วนใหญ่จากสำนักคิดของคาร์ล ซาวเออร์ แห่งมหาวิทยาลัยแคลิฟอร์เนีย เบิร์กลีย์ ซึ่งมีมุมมองในเชิงประวัติศาสตร์ และกิลเบิร์ต เอฟ. ไวต์ แห่งมหาวิทยาลัยชิคาโกเป็นผู้พัฒนามุมมองในการประยุกต์มากขึ้น

 ความสนใจ 
thumb|เขตรักษาพันธุ์สัตว์ป่าในรัฐออริกอน ประเทศสหรัฐ
การเชื่อมโยงระหว่างภูมิศาสตร์มนุษย์และภูมิศาสตร์กายภาพมีความชัดเจนมากขึ้นกว่าในปัจจุบันเนื่องจากมนุษย์บนโลกมีประสบการณ์จากการใช้เทคโนโลยีมากขึ้น ซึ่งความสัมพันธ์ระหว่างมนุษย์และสิ่งแวดล้อมมักไม่ชัดเจน ทำให้ภูมิศาสตร์สิ่งแวดล้อมมีความสำคัญอย่างยิ่งในการเป็นเครื่องมือวิเคราะห์สำหรับประเมินผลกระทบของมนุษย์ที่อยู่ในสิ่งแวดล้อมจากการวัดผลกระทบจากกิจกรรมของมนุษย์บนภูมิลักษณ์และวัฏจักรของธรรมชาติ นี้จะกระทำโดยการวัดผลของกิจกรรมของมนุษย์ในรูปแบบและวัฏจักรของธรรมชาติ วิธีสำหรับการได้มาซึ่งข้อมูลครอบคลุมรวมถึงการรับรู้ระยะไกลและระบบสารสนเทศภูมิศาสตร์ ภูมิศาสตร์สิ่งแวดล้อมช่วยในการคำนึงถึงสิ่งแวดล้อมในแง่ของความสัมพันธ์กับผู้คน ด้วยภูมิศาสตร์สิ่งแวดล้อมจึงสามารถวิเคราะห์มุมมองทางสังคมศาสตร์และมนุษยศาสตร์ที่มีความแตกต่างกันและใช้ในการทำความเข้าใจกระบวนการระหว่างมนุษย์กับสิ่งแวดล้อม จึงถือว่าภูมิศาสตร์สิ่งแวดล้อมเป็นสาขาหลักที่สามของภูมิศาสตร์David Demeritt (2009): From externality to inputs and interference: framing environmental research in geography. In: Transactions of the Institute of British Geographers 34 (1), pp. 3–11, DOI: 10.1111/j.1475-5661.2008.00333.x. นอกเหนือจากภูมิศาสตร์กายภาพและภูมิศาสตร์มนุษย์Arild Holt-Jensen (1999): Geography - History and Concepts: A Student's Guide. London: SAGE. ISBN 9780761961802
# แมงป่องช้างใต้
แมงป่องช้างใต้  อาร์โธพอดชนิดหนึ่ง จำพวกแมงป่อง ในกลุ่มแมงป่องช้าง

เป็นแมงป่องช้างที่มีลักษณะคล้ายกับแมงป่องช้างชนิด H. laoticus แต่แตกต่างกันตรงที่ผิวบริเวณส่วนหัวของแมงป่องช้างใต้จะไม่เรียบ มีตุ่มคล้ายตุ่มผดขึ้นกระจายโดยรอบส่วนหัวและบริเวณตา ส่วนหัวจะเรียวกว่า H. laoticus ในตัวเต็มวัยปล้องพิษจะมีสีแดงมองเห็นเด่นชัด

มีขนาดโตเต็มที่ประมาณ 10–12 เซนติเมตร (3.9–4.7 นิ้วExotic Pets) เป็นสัตว์ก้าวร้าวเหมือนแมงป่องช้างทั่วไป แม้จะมีพิษแต่ไม่เป็นอันตรายถึงแก่ชีวิตต่อมนุษย์WikiPets กินแมลงหรือแมงทั่วไป เช่น แมลงสาบ, จิ้งหรีด, แมงมุม, ตั๊กแตน

พบกระจายพันธุ์ทั่วไปในภูมิภาคเอเชียตะวันออกเฉียงใต้ เช่น มาเลเซีย, ไทย, เวียดนาม, กัมพูชา ในประเทศไทยพบมากทางภาคใต้ แต่ก็มีรายงานพบที่จังหวัดหนองบัวลำภูด้วย
# ออลโฮฟอิสโกน
ออลโฮฟอิสโกน  เป็นสตูดิโออัลบั้มชุดที่ 4 ของวงดนตรีเฮฟวีเมทัลชาวอเมริกัน สลิปน็อต อัลบั้มนี้ออกจำหน่ายเมื่อวันที่ 20 สิงหาคม พ.ศ. 2551 เป็นอัลบั้มต่อจาก อัลบั้ม Vol. 3: (The Subliminal Verses) ซึ่ง อัลบั้มนี้ มีความเป็นกรูฟเมทัลและออลเตอร์นาทีฟเมทัลสูง และมีท่อนโซโล่ของ Jim root และ Mick thompson ก็ได้โซโล่ และ ริทึ่มกีต้าร์ เกือบทุกเพลงของอัลบั้ม อัลบั้มนี้มีเพลง Execute เป็นอินโทรของอัลบั้มนี้ ซึ่งอัลบี้มนี้มีความหม่นหมองทางดนตรีต่ำลง และสีของหน้ากากแต่ละคนก็ได้เน้นสีขาวและสีดำ 

 บุคคลที่เกี่ยวข้อง 
อกจากชื่อจริงแล้ว สมาชิกของวงยังถูกอ้างถึงด้วยเลขศูนย์ถึงแปด

(#8) คอรีย์ เทย์เลอร์ – ร้องนำ
(#7) Mick Thomson – กีต้าร์
(#6) Shawn Crahan – เครื่องดนตรีกระทบ, ร้องประสาน
(#5) เครก โจนส์ – คีย์บอร์ด, แซมเพลอร์
(#4) จิม รูต – กีต้าร์
(#3) Chris Fehn –  เครื่องดนตรีกระทบ, ร้องประสาน
(#2) Paul Gray – กีต้าร์เบส, ร้องประสาน
(#1) โจอี้ จอร์ดิสัน – กลองชุด
(#0) Sid Wilson – เทิร์นเทเบิล

Production

 Dave Fortman – โปรดิวเซอร์
 Jeremy Parker – engineering
 Colin Richardson – mixer
 Matt Hyde – mix engineering
 Oli Wright – assistant engineering
 Ted Jensen – mastering
 Monte Conner – A&R
 Cory Brennan – management
 Jaison John – management assistant
 Shawn Crahan – art direction, DVD director
 Rick Roskin – US booking agent
 John Jackson – international booking agent
 Rob Shore – business management
 P. R. Brown – photography, design
 Chris Vrenna – additional production
 Clint Walsh – additional production
 Matt Sepanic – producer
 Bionic Mastering – DVD authoring

 ชาร์ต 

 ชาร์ประจำสัปดาห์ 
ชาร์ต (2008)ตำแหน่งสูงสุด European Top 100 Albums 1 Irish Albums (IRMA) 3 Japanese Albums (Oricon) 2 Mexican Albums (AMPROFON) 5 UK Rock & Metal Albums (OCC) 1

 ชาร์ตสิ้นปี 
 ชาร์ต (2008) ตำแหน่ง Australian Albums (ARIA) 52 Austrian Albums (Ö3 Austria) 42 French Albums (SNEP) 180 German Albums (Offizielle Top 100) 49 New Zealand Albums (RMNZ) 48 Swiss Albums (Schweizer Hitparade) 94 UK Albums (OCC) 144 US Billboard 200 72 US Top Rock Albums (Billboard) 17
 ชาร์ต (2009) ตำแหน่ง US Billboard 200 116 US Top Rock Albums (Billboard) 46

การรับรอง
# วอร์คราฟต์ กำเนิดศึกสองพิภพ
วอร์คราฟต์: กำเนิดศึกสองพิภพ  เป็นภาพยนตร์แนวแฟนตาซีอเมริกันในปี ค.ศ. 2016 ดัดแปลงมาจากวิดีโอเกมซีรีส์และนวนิยายในชื่อเดียวกัน กำกับโดย ดันแคน โจนส์ นำแสดงโดย แทรวิส  ฟิมเมล, พอลลา แพตตัน, เบน ฟอสเตอร์, โดมินิก คูเปอร์, โทบี แคบเบล, เบน ชเนทเซอร์, โรเบิร์ต คาซินสกี และอู๋ เอี้ยนจู่
# Tales to Astonish
Tales to Astonish เป็นชื่อหนังสือการ์ตูนอเมริกันตีพิมพ์โดยมาร์เวลคอมิกส์
หนังสือการ์ตูนหัวนี้เริ่มตีพิมพ์ตั้งแต่เดือนมกราคม ค.ศ.1959-มีนาคม ค.ศ.1968 โดยจะมีเนื้อหาคล้ายนิยายวิทยาศาสตร์ซึ่งสร้างสรรค์โดยแจ็ค เคอร์บี้และสตีฟดิตโก มันได้รับการตอบรับที่ดีจากแฟนๆในยุดซิลเวอร์เอจของหนังสือการ์ตูน ต่อมาหนังสือการ์ตูนหัวนี้ได้เปลี่ยนชื่อเป็นThe Incredible Hulk# 102 (เมษายน 1968)  ร่วมกับหนังสือการ์ตูนหัวอื่นอย่างTales of Suspense
ต่อมามาร์เวลคอมิกส์ก็ได้พิมพ์เล่มต่อโดยเล่าเรื่องราวของเจ้าสมุทรดิ ซับ-มารีเนอร์ ไป14ฉบับตั้งแต่ธันวาคม ค.ศ.1979-มกราคม ค.ศ.1981

แหล่งข้อมูลอื่น
Tales to Astonish and Tales to Astonish vol. 2 at the Unofficial Handbook of Marvel Comics Creators
# หวงเฟยหง ภาค 3 ตอน ถล่มสิงโตคำราม
หวงเฟยหง ภาค 3 ตอน ถล่มสิงโตคำราม (อังกฤษ: Once Upon a Time in China III) เป็นภาพยนตร์ศิลปะการต่อสู้สัญชาติฮ่องกง ค.ศ. 1993 ที่ร่วมเขียนบทและกำกับภาพยนตร์โดยฉีเคอะ   ภาพยนตร์ชุดนี้เป็นภาคสามของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 2 ตอน ถล่มมารยุทธจักร โดยมีภาคต่อจากนี้คือ หวงเฟยหง ภาค 4 ตอน บรมคนพิทักษ์ชาติ นำแสดงโดย หลี่ เหลียนเจี๋ย,กวน จือหลิน

เนื้อเรื่องย่อ 
ในช่วงราชวงศ์ชิง ชาวจีนต่างถูกตราหน้าว่าเป็น “ไอ้ขี้โรคแห่งเอเชีย” พระนางซูสีไทเฮา มีราชโองการให้ระงับการแข่งขันประลองเจ้ากังฟูที่เมืองปักกิ่ง เนื่องจากมียอดกังฟูจำนวนมากเกี่ยวข้องกับการฆาตกรรมและลอบสังหาร และแล้วหวงเฟยหงก็ได้มาถึงที่ปักกิ่งเพื่อเยี่ยมพ่อ ซึ่งได้รับบาดเจ็บจากการแข่งขัน ด้วยชื่อเสียงของหวงเฟยหง ผู้มีอิทธิพลเจ้าถิ่นจึงต้องการให้หวงเฟยหงเข้าแข่งขัน แต่เขาปฏิเสธเจ้าพ่อจึงส่งคนไปทำร้ายหวงเฟยหง แต่เจ้าลูกสมุนทำการไม่สำเร็จ และบาดเจ็บขาหักและถูกเจ้าพ่อขับไล่ พ่อลูกตระกูลหวงจึงดูแลรักษาเขา จนกระทั่งหายเป็นปรกติ แล้วจึงร่วมมือกันกำจัดเจ้าพ่อจอมอิทธิพล

นักแสดงนำ
หลี่ เหลียนเจี๋ย รับบท หวงเฟยหง
กวน จือหลิน รับบท น้าสิบสาม,เส้าจุน
# วงศ์ย่อยอึ่งอ่าง
วงศ์ย่อยอึ่งอ่าง เป็นวงศ์ย่อยของสัตว์สะเทินน้ำสะเทินบกจำพวกกบในวงศ์ใหญ่ Microhylidae ใช้ชื่อวงศ์ว่า Microhylinae

กะโหลกมีกระดูกเอธมอยด์หนึ่งคู่และมีกระดูกพรีโวเมอร์ขนาดเล็กหนึ่งชิ้น ไม่มีฟันที่กระดูกแมกซิลลา กระดูกสันหลังมีเซนทรัมเป็นแบบอย่างของโพรซีลัสและแบบไดพลาสิโอซีลัส กระดูกหัวไหล่มีกระดูกไหปลาร้าและกระดูกโพรโคราคอยด์ซึ่งมีขนาดแตกต่างกันตั้งแต่เล็ก-ใหญ่ 

ส่วนใหญ่อาศัยบนพื้นดินตั้งแต่พื้นที่แห้งแล้งของป่าหญ้า-ป่าดิบชื้นแต่ปีนป่ายต้นไม้ได้ดี ลูกอ๊อดส่วนใหญ่อาศัยอยู่ในน้ำ ยกเว้นสกุล Myersiella ที่เอมบริโอเจริญภายในไข่และลูกอ๊อดออกจากไข่เป็นรูปร่างเหมือนตัวเต็มวัย และลูกอ๊อดของชนิด Synecope antenori ไม่กินอาหาร

การจำแนก
พบกระจายพันธุ์อย่างกว้างขวางตั้งแต่ทวีปอเมริกา ทั้งอเมริกาเหนือ, อเมริกากลาง, อเมริกาใต้, เอเชียตะวันออกเฉียงและหมู่เกาะฟิลิปปิน ในประเทศไทยพบมากถึง 19 ชนิด
 Adelastes Zweifel, 1986
 Altigius Wild, 1995
 Arcovomer Carvalho, 1954
 Calluella Stoliczka, 1872
 Chaperina Mocquard, 1892
 Chiasmocleis Méhely, 1904
 Ctenophryne Mocquard, 1904
 Dasypops Miranda-Ribeiro, 1924
 Dermatonotus Méhely, 1904
 Elachistocleis Parker, 1927
 Gastrophryne Fitzinger, 1843
 Gastrophrynoides Noble, 1926
 Glyphoglossus Günther, 1869
 Hamptophryne Carvalho, 1954
 Hyophryne Carvalho, 1954
 Hypopachus Keferstein, 1867
 Kalophrynus Tschudi, 1838
 Kaloula Gray, 1831
 Melanophryne (อดีตคือ Phrynopus carpish, สถานะไม่แน่นอนจัดไว้ที่นี่)
 Metaphrynella Parker, 1934
 Microhyla Tschudi, 1838
 Micryletta Dubois, 1987
 Myersiella Carvalho, 1954
 Nelsonophryne Frost, 1987
 Otophryne Boulenger, 1900
 Phrynella Boulenger, 1887
 Ramanella Rao & Ramanna, 1925
 Relictivomer Carvalho, 1954
 Stereocyclops Cope, 1870
 Synapturanus Carvalho, 1954
 Syncope Walker, 1973
 Uperodon Duméril & Bibron, 1841http://www.amphibia.my/page.php?pageid=Browse%20Species%20Guide&family=Microhylidae%20(Narrow-mouthed%20Frogs) Amphibian and Reptiles of Peninsular Malaysia - Microhylidae]
# นักรบเดนตาย
นักรบเดนตาย  เป็นภาพยนตร์ภาคแรกของซีรีส์แรมโบ้ ออกฉายในปี พ.ศ. 2525  กำกับโดยเท็ด ฮอตเชฟฟ์ มีภาค 2 ต่อจากนี้คือ นักรบเดนตาย 2 นำแสดงโดย ซิลเวสเตอร์ สตอลโลน, ริชาร์ด เกร็นน่า, ไบรอัน เดนเนฮี

เนื้อเรื่องย่อ
เมื่อ นายตำรวจทีสเซิล (ไบรอัน เดนเนฮี) พยายามจับกุมหนุ่มนักโบกรถคนหนึ่ง เขาไม่รู้เลยว่ากำลังเผชิญศึกหนัก เพราะชายพเนจรผู้นี้คือจอห์น แรมโบ้ (ซิลเวสเตอร์ สตอลโลน) อดีตทหารผ่านศึกเวียดนามเจ้าของเหรียญเชิดชูเกียรติ ผู้เชิ่ยวชาญยุทธวิธีการรบแบบซุ่มโจมตี และเมื่อทีสเซิลออกตามล่าแรมโบ้ที่แหกคุกหนีไปได้ ถึงเวลาแล้วที่แรมโบ้ต้องป้องกันตัว และเอาคืนอย่างสาสม นี่คือภาพยนตร์แอ็คชั่นต้นตำรับ แรมโบ้ ที่สร้างชื่อเสียงกระฉ่อนโลกให้กับ สตอลโลน จนกลายเป็นวีรบุรุษแห่งตำนานอีกคนในโลกภาพยนตร์

นักแสดงนำ
ซิลเวสเตอร์ สตอลโลน รับบท จอห์น แรมโบ้
ไบรอัน เดนเนฮี รับบท นายตำรวจทิสเซิล
ริชาร์ด เครนนา รับบท พันเอก ซามูเอล อาร์ "แซม" เทราท์แมน